
  RAPORT

asupra propunerii legislative (P.L.nr.514/16.12.1999)  privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice “Gheorghe Ionescu Şişeşti” iniţiată de: Brezniceanu Alexandru (P.D.), Tarna Gheorghe (P.D.), Antonescu Niculae Napoleon (PDSR), Ianculescu Marian (PDSR), Stanciu Anghel (PRM), Ariton Gheorghe (PRM), Neacşu Ilie (PRM), Secară Gheorghe (PUNR), Şaganai Nusfet (Minorităţi), Nicolaiciuc Vichentie (Minorităţi), Popa Nicolae (Independent), Groza Nicolae (Independent), Popa Daniela (Independent)
În urma examinării propunerii legislative privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice “Gheorghe Ionescu Şişeşti”, în şedinţa din 28 iunie 2000, propunem ca aceasta să fie supusă spre dezbatere şi adoptare cu următoarele amendamente:

	Nr.

crt.
	Textul iniţial
	Text adoptat de comisie
	Motivare

	1.
	Titlul legii: Lege privind organizarea şi funcţionarea unităţilor de cercetare-dezvoltare din domeniile agriculturii, silviculturii şi industriei alimentare şi a Academiei de Ştiinţe Agricole şi Silvice “Gheorghe Ionescu-Şişeşti”
	Titlul legii: Lege privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice “Gheorghe Ionescu-Şişeşti”
	

	2.
	
	CAPITOLUL I – Dispoziţii generale
	

	3.
	
	Art.1 Cercetarea ştiinţifică din domeniile agriculturii, silviculturii, industriei alimentare şi protecţiei mediului din agricultură este prioritate naţională, sprijinită de stat, organizată într-un sistem de execuţie şi coordonare în concordanţă cu reglementările legislaţiei României.


	Rolul şi locul cercetării ştiinţifice în dezvoltarea agriculturii, silviculturii şi industriei alimentare.

	4.
	
	Art.2 (1) Academia de Ştiinţe Agricole şi Silvice “Gheorghe Ionescu Şişeşti”, funcţionează în coordonarea Ministerului Agriculturii şi Alimentaţiei, Ministerului Apelor, Pădurilor şi Protecţiei Mediului şi a Agenţiei Naţionale de Ştiinţă, Tehnologie şi Inovare cu obiective şi în direcţii specifice.

(2) Ministerul Agriculturii şi Alimentaţiei şi Ministerul Apelor, Pădurilor şi Protecţiei Mediului coordonează activitatea de dezvoltare şi extindere a rezultatelor cercetării, analizează propunerile obiectivelor generale şi subsidiare ale programelor şi subprogramelor de cercetare-devoltare şi include obiective pentru fundamentarea strategiilor şi politicilor de dezvoltare a producţiei agricole, silvice şi alimentare pe care le finanţează din bugetele proprii, urmăreşte modul de administrare a terenurilor agricole şi silvice aflate în administrarea unităţilor de cercetare dezvoltare, asigură din bugetele proprii finanţarea investiţiilor şi dotărilor necesare realizării obiectivelor propuse.

(3) Agenţia Naţională de Ştiinţă, Tehnologie şi Inovare, coordonator principal de credite al cercetării-dezvoltării la nivel naţional, coordonează activitatea de elaborare, evaluare, atribuire şi finanţare a programelor şi proiectelor de cercetare-dezvoltare cuprinse în planurile naţionale de cercetare-dezvoltare şi atribuie Academiei de Ştiinţe Agricole şi Silvice, în sistem competiţional sau în mod direct, conducerea şi monitorizarea celor din domeniile agriculturii, silviculturii, industriei alimentare şi protecţiei mediului din agricultură.

(4) Academia de Ştiinţe Agricole şi Silvice “Gheorghe Ionescu Şişeşti”, prezintă anual Ministerului Agriculturii şi Alimentaţiei, Ministerului Apelor, Pădurilor şi Protecţiei Mediului şi Agenţiei Naţionale de Ştiinţă, Tehnologie şi Inovare rapoarte asupra rezultatelor cercetării ştiinţifice şi propuneri pentru valorificarea lor.

(5) Academia de Ştiinţe Agricole şi Silvice “Gheorghe Ionescu Şişeşti” poate colabora cu Academia Română, cu Universităţile de Ştiinţe Agronomice şi Medicină Veterinară, cu alte organisme şi organizaţii guvernamentale şi neguvernamentale din domeniile sale de activitate.
	Text cu modificări provenit de la art.1 (2). 

Precizarea coordonării ASAS de către M.A.A., M.A.P.P.M., A.N.Ş.T.I.

Detalierea relaţiilor cu alte instituţii din domeniu.

	5.
	Art.1 (1) Activitatea de cercetare ştiinţifică şi dezvoltare tehnologică din domeniile agriculturii, industriei alimentare, silviculturii şi protecţiei mediului din agricultură este organizată şi coordonată de Academia de Ştiinţe Agricole şi Silvice “Gheorghe Ionescu Şişeşti”, care funcţionează ca instituţie publică specializată, cu personalitate juridică şi finanţarea extrabugetară, conform prevederilor legale şi a propriului statut.

(2) În exercitarea atribuţiilor sale, Academia de Ştiinţe Agricole şi Silvice “Gheorghe Ionescu Şişeşti”, colaborează cu Ministerul Agriculturii şi Alimentaţiei, Ministerul Apelor, Pădurilor şi Protecţiei Mediului, cu Agenţia Naţională de Ştiinţă, Tehnologie şi Inovare, cu Academia Română, cu Universităţile de Ştiinţe Agronomice şi Medicină Veterinară, cu alte organisme şi organizaţii guvernamentale şi neguvernamentale din domeniile sale de activitate.
	Art.3 (1) Activitatea de cercetare-dezvoltare din agricultură, industrie alimentară şi protecţia mediului în agricultură este organizată şi coordonată de Academia de Ştiinţe Agricole şi Silvice “Gheorghe Ionescu Şişeşti”, instituţie publică specializată, cu personalitate juridică, finanţată integral din venituri extrabugetare, care funcţionează după prevederile propriului statut, aprobat de Adunarea Generală a Academiei.

(2) Cercetarea ştiinţifică şi dezvoltarea tehnologică din domeniul silviculturii, desfăşurată în cadrul Institutului de Cercetări şi Amenajări Silvice, este coordonată de Secţia ştiinţifică de Silvicultură a Academia de Ştiinţe Agricole şi Silvice şi de Ministerul Apelor, Pădurilor şi Protecţiei Mediului, care asigură organizarea şi îndrumarea acestei activităţi.
	Precizarea rolului coordonator al ASAS.

Stabilirea cadrului organizatoric al Institutului de Cercetări şi Amenajări Silvice.

	6.
	
	Art.4 (1) În vederea dezvoltării activităţii de integrare cu cercetarea ştiinţifică, a difuzării şi extinderii rezultatelor cercetării în raport cu cerinţele şi specificul diversităţii zonale, se înfiinţează filialele Academiei de Ştiinţe Agricole şi Silvice “Gheorghe Ionescu Şişeşti”.

(2) Filialele Academiei de Ştiinţe Agricole şi Silvice “Gheorghe Ionescu Şişeşti” sunt structuri fără personalitate juridică, organizate împreună cu institutele de învăţământ superior de profil în centrele universitare din Bucureşti, Iaşi, Timişoara, Cluj-Napoca, Craiova şi Braşov.

(3) Delimitarea teritorială, componenţa şi atribuţiile filialelor zonale se prevăd în regulamentul de organizare şi funcţionare al acestora; statutul Academiei de Ştiinţe Agricole şi Silvice “Gheorghe Ionescu Şişeşti” se completează corespunzător acestor  prevederi.
	Legiferarea activităţilor de integrare a învăţământului cu cercetarea, formarea şi specializarea personalului, utilizarea corespunzătoare a forţelor umane şi a bazelor materiale din zone specifice.

	7.
	
	CAPITOLUL II – Organizarea, statutul juridic şi patrimoniul unităţilor de cercetare-dezvoltare
	

	8.
	
	Art.5 Cercetarea ştiinţifică şi dezvoltarea tehnologică din agricultură, silvicultură, industrie alimentară şi protecţia mediului din agricultură se desfăşoară în cadrul instituţiilor publice, societăţilor comerciale şi a altor organisme de drept public sau de drept privat, care îndeplinesc condiţiile de competenţă şi eligibilitate stabilite de lege pentru atribuirea şi finanţarea lucrărilor în sistem competiţional, în mod direct sau în sistem instituţional.
	Precizarea participanţilor la execuţia şi finanţarea proiectelor de cercetare-dezvoltare.

	9.
	Art.2 (1) Pentru realizarea obiectivelor cercetării ştiinţifice şi dezvoltării tehnologice din domeniile agriculturii şi industriei alimentare, Academia de Ştiinţe Agricole şi Silvice “Gheorghe Ionescu Şişeşti”, are în subordonare unităţile de cercetare-dezvoltare specializate pe domenii şi profile, prevăzute în anexa nr.1 a prezentei legi, constituite prin reorganizarea actualelor institute, centre şi staţiuni de cercetare şi producţie care funcţionează în baza HG 100/1991.

(2) Actualele unităţi de cercetare şi producţie din domeniile agriculturii şi industriei alimentare se reorganizează, în funcţie de obiective şi atribuţii, în următoarele categorii:

a) institute de cercetare-dezvoltare, specializate pe profile de activitate ştiinţifică şi dezvoltare tehnologică, cu funcţii şi atribuţii de coordonare a activităţii profilului în plan teritorial (anexa 1/I);

b) staţiuni de cercetare-dezvoltare, organizate pe profile şi zone ecologice, în raport cu cerinţele şi diversitatea factorilor geo-pedoclimatici, cu funcţii şi atribuţii de execuţie şi colaborare la planurile şi proiectele de cercetare-dezvoltare şi de valorificare a rezultatelor în plan regional (anexa 1/II);

c) staţiuni de dezvoltare teritoriale, cu atribuţii de multiplicare a creaţiilor institutelor şi staţiunilor de cercetare-dezvoltare, de extindere şi transfer tehnologic al rezultatelor cercetării (anexa 1/III);

d) institute şi staţiuni de cercetare şi producţie care fuzionează prin includere în institutele şi staţiunile de cercetare-dezvoltare reorganizate (anexa 1/IV).

(3) Unităţile decercetare-dezvoltare prevăzute în anexa nr.1 se organizează ca instituţii publice nelucrative, cu personalitate juridică, finanţate din venituri extrabugetare, funcţionează pe bază de gestiune economică şi îşi desfăşoară activitatea în conformitate cu regulamentele de organizare şi funcţionare proprii, aprobate de Academia de Ştiinţe Agricole şi Silvice “Gheorghe Ionescu Şişeşti”.


	Art.6 (1) Pentru realizarea obiectivelor cercetării ştiinţifice şi dezvoltării tehnologice din domeniile agriculturii şi industriei alimentare şi a atribuţiilor de organizare, conducere, corelare şi integrare interdisciplinară şi interinstituţională a activităţii şi rezultatelor cercetării în conformitate cu prevederile legislaţiei în vigoare, Academia de Ştiinţe Agricole şi Silvice “Gheorghe Ionescu Şişeşti” are în subordonare unităţile de cercetare-dezvoltare, prevăzute în anexele 1/I, 1/II şi 1/III la prezenta lege.

(2) Institutele, centrele şi staţiunile de cercetare şi producţie din subordinea Academiei de Ştiinţe Agricole şi Silvice “Gheorghe Ionescu Şişeşti” care, până la data intrării în vigoare a prezentei legi au funcţionat în baza prevederilor Hotărârii Guvernului nr.100/1991, se organizează în conformitate cu prevederile Ordonanţei Guvernului nr.25/1995 şi nr.8/1997 aşa cum au fost modificate şi aprobate prin legile nr.51/1996 şi nr.95/1998, în instituţii publice şi societăţi comerciale.

(3) Unităţile de cercetare-dezvoltare organizate ca instituţii publice cu personalitate juridică, sunt finanţate integral din venituri extrabugetare, îşi desfăşoară activitatea în conformitate cu regulamentele de organizare şi funcţionare aprobate de Academia de Ştiinţe Agricole şi Silvice “Gheorghe Ionescu Şişeşti”, în a cărei subordine funcţionează şi sunt structurate în următoarele categorii:

a) institute de cercetare-dezvoltare, specializate pe profile unice de activitate ştiinţifică şi dezvoltare tehnologică, cu funcţii şi atribuţii de execuţie şi coordonare a profilului în plan naţional (anexa 1/I);

b) staţiuni de cercetare-dezvoltare, organizate pe profile şi zone ecologice, în raport cu cerinţele şi diversitatea factorilor geo-pedoclimatici, cu funcţii şi atribuţii de execuţie şi colaborare la realizarea proiectelor de cercetare-dezvoltare şi de valorificare a rezultatelor (anexa 1/II);

c) staţiuni de dezvoltare tehnologică, cu atribuţii de multiplicare a creaţiilor institutelor şi staţiunilor de cercetare coordonatoare, de extindere şi transfer tehnologic al rezultatelor cercetării (anexa 1/III);

(4) Institutele şi staţiunile de cercetare şi producţie cu profil de specializare apropiat se comasează prin fuziune cu unităţile de cercetare-dezvoltare prevăzute la alin.(3) lit.a,b şi c şi sunt nominalizate în anexa I/IV la prezenta lege.

(5) Transformarea unităţilor de cercetare şi producţie în societăţi comerciale se realizează conform prevederilor Legii nr.15/1990 şi a Legii nr.31/1990, cu modificările ulterioare, prin hotărâri ale Guvernului; unităţile de cercetare şi producţie din subordonarea Academiei de Ştiinţe Agricole şi Silvice care se transformă în societăţi comerciale sunt prevăzute în anexa 1/V la prezenta lege.
	Stabilirea cadrului juridic şi administrativ al unităţilor de cercetare-dezvoltare

Stabilirea categoriilor de unităţi pe profile de specializare şi atribuţiile de execuţie.

Text provenit de la Art.2 (2) lit.d

Unităţile cu o dotare neadecvată şi personal de cercetare insuficient vor fi transformate în societăţi comerciale.



	10.
	Art.2 (4) Obiectivele de activitate ale unităţilor de cercetare-dezvoltare prevăzute la alin.(2) le constituie: Cercetarea fundamentală şi cercetarea aplicativă; Dezvoltare tehnologică şi inovare; Producerea, multiplicarea şi comercializarea de seminţe, material săditor, animale de rasă şi alte produse specifice profilului de activitate; Extensia rezultatelor cercetării, instruire profesională, servicii de consultanţă şi expertiză, editare de publicaţii; Relaţii ştiinţifice internaţionale; Relaţii de cooperare şi de comerţ interior şi exterior cu diferite instituţii, organizaţii şi agenţi economici; Alte obiective ce decurg din activitatea specifică unităţilor de cercetare-dezvoltare, inclusiv activităţi de cooperare sau de asociere cu alte instituţii, organizaţii şi agenţi economici din ţară şi străinătate.
	Art.7. Obiectivele activităţii unităţilor de cercetare-dezvoltare sunt: cercetarea fundamentală şi cercetarea aplicativă; dezvoltare tehnologică şi inovare; producerea, multiplicarea şi comercializarea de seminţe, material săditor, animale de rasă şi alte produse specifice profilului de activitate; extensia rezultatelor cercetării, instruire profesională, servicii de consultanţă şi expertiză, editare de publicaţii; relaţii ştiinţifice internaţionale; relaţii de cooperare şi de comerţ interior şi exterior cu diferite instituţii, organizaţii şi agenţi economici; alte obiective ce decurg din activitatea specifică unităţilor de cercetare-dezvoltare, inclusiv activităţi de cooperare sau de asociere cu alte instituţii, organizaţii şi agenţi economici din ţară şi străinătate.
	

	11.
	Art.3 Institutele şi staţiunile de cercetare-dezvoltare prevăzute în anexa nr.1 sunt propretare ale bunurilor din patrimoniul lor, cu excepţia terenurilor agricole destinate cercetării ştiinţifice şi producerii de seminţe, material săditor şi a animalelor de rasă din categorii biologice superioare, aparţinătoare domeniului public al statului, care sunt şi rămân, conform legii, în administrarea şi exploatarea acestora.
	Art.8 (1) Unităţile de cercetare-dezvoltare din domeniile agriculturii, silviculturii şi industriei alimentare, care sunt organizate şi funcţionează ca instituţii publice, exercită în nume propriu prerogativele dreptului de administrare asupra bunurilor din patrimoniu care aparţin domeniului public al statului, care sunt şi rămân, conform legii în administrarea acestor  unităţi.

(2) Societăţile comerciale cu activitate de cercetare-dezvoltare pot beneficia de concesionarea unor terenuri agricole sau imobile, proprietate a statului, achitând redevenţele legale.
	Reglementare conform legii nr.1/2000.

	12.
	
	CAPITOLUL III – Finanţarea unităţilor şi a activităţii de cercetare-dezvoltare


	

	13.
	Art.4 Finanţarea activităţilor de cercetare-dezvoltare din institute şi staţiuni se realizează prin venituri provenite din:

· contractele de finanţare a programelor şi proiectelor naţionale şi regionale de cercetare-dezvoltare şi inovare;

· contracte de cercetare-dezvoltare sau servicii cu instituţii şi agenţi economici din străinătate;

· contractarea unor servicii de extensie, consultanţă şi expertiză;

· valorificarea produselor din câmpurile şi loturile experimentale, din activitatea de producere de seminţe, material săditor, animale de rasă şi a oricăror produse realizate de acestea;

· redevenţe asupra soiurilor şi hibrizilor de plante şi raselor de animale şi a altor creaţii originale;

· vânzări de licenţe de soiuri, hibrizi de plante şi rase de animale, tehnologii, metode;

· cofinanţare prin resurse rezultate din activitatea sectoarelor proprii de dezvoltare;

orice alte venituri rezultate din exploatarea patrimoniului în cadrul unor cooperări cu diferite instituţii, organizaţii şi agenţi economici sau din activităţi de cercetare dezvoltare şi servicii.
	Art.9 Finanţarea activităţilor din unităţile de cercetare-dezvoltare se realizează prin venituri provenite din:

· contractele de finanţare a programelor şi proiectelor naţionale şi regionale de cercetare-dezvoltare şi inovare;

· contracte de cercetare-dezvoltare sau servicii cu instituţii şi agenţi economici din străinătate;

· contractarea unor servicii de extensie, consultanţă şi expertiză;

· valorificarea produselor din câmpurile şi loturile experimentale, din activitatea de producere de seminţe, material săditor, animale de rasă şi a oricăror produse realizate de acestea;

· redevenţe asupra soiurilor şi hibrizilor de plante şi raselor de animale şi a altor creaţii originale;

· vânzări de licenţe de soiuri, hibrizi de plante şi rase de animale, tehnologii, metode;

· cofinanţare prin resurse rezultate din activitatea sectoarelor proprii de dezvoltare;

· orice alte venituri rezultate din exploatarea patrimoniului în cadrul unor cooperări cu diferite instituţii, organizaţii şi agenţi economici sau din activităţi de cercetare dezvoltare şi servicii.


	Detalierea surselor de finanţare extrabugetare.

	14.
	
	Art.10 (1) Ministerele beneficiare ale activităţii de cercetare-dezvoltare pot să prevadă în bugetele proprii fonduri destinate finanţării de obiective specifice necesare fundamentării strategiilor şi politicilor de dezvoltare a producţiilor agricole, silvice şi alimentare şi a dotărilor necesare realizării obiectivelor propuse.

(2) Fondurile destinate acestor obiective vor fi atribuite de ministerele beneficiare unităţilor de cercetare-dezvoltare executante în sistem competiţional, în mod direct sau în sistem instituţional.


	Asigurarea resurselor financiare pentru dezvoltarea cercetării sectoriale.

	15.
	Art.5 (1) Unităţile de cercetare-dezvoltare din anexa nr.1 vor beneficia de toate prevederile reglementărilor şi legislaţiei în vigoare privind subvenţiile, creditarea şi alte facilităţi asigurate de stat agenţilor economici din agricultură, inclusiv fonduri de investiţii asigurate de stat.

(2) Importurile de aparatură, utilaje, echipamente, materii şi materiale, seminţe, material săditor, material seminal şi animale de rasă, necesare dotării şi execuţiei activităţii de cercetare dezvoltare din unităţile prevăzute în anexa nr.1 sunt scutite de taxe vamale.
	Art.11 (1) Unităţile de cercetare-dezvoltare din anexa nr.1 vor beneficia de toate prevederile reglementărilor şi legislaţiei în vigoare privind subvenţiile, creditarea şi alte facilităţi asigurate de stat agenţilor economici din agricultură, inclusiv fonduri de investiţii asigurate de stat.

(2) Importurile de aparatură, utilaje, echipamente, materii şi materiale, seminţe, material săditor, material seminal şi animale de rasă, necesare dotării şi execuţiei activităţii de cercetare-dezvoltare sunt scutite de taxe vamale.
	

	16.
	Art.6 Veniturile şi cheltuielile unităţilor de cercetare-dezvoltare se cuprind în bugetele şi bilanţurile contabile ale acestora, iar soldurile anuale provenite ca diferenţă dintre venituri şi cheltuieli, rămân la dispoziţia acestora, nefiind afectate de taxe şi impozite, urmând a fi folosite pentru activitatea anului următor.
	Art.12. (1) Veniturile şi cheltuielile unităţilor de cercetare-dezvoltare organizate ca instituţii publice, finanţate integral din venituri extrabugetare, se cuprind în bugetele şi bilanţurile contabile ale acestora, iar soldurile anuale provenite ca diferenţă dintre venituri şi cheltuieli, rămân la dispoziţia acestora, nefiind afectate de taxe şi impozite, urmând a fi folosite pentru activitatea anului următor.

(2) Veniturile unităţilor de cercetare-dezvoltare organizate ca instituţii publice nu se impozitează şi nu se taxează în nici un fel, cu excepţia produselor vândute în afara unităţilor subordonate Academiei de Ştiinţe Agricole şi Silvice, la care se aplică taxa pe valoare adăugată prevăzută de reglementările legale.

(3) Unităţile de cercetare-dezvoltare organizate ca societăţi comerciale întocmesc bilanţ şi cont de profit şi pierderi în condiţiile prevăzute de lege.
	Precizarea utilizării veniturilor în conformitate cu prevederile legii nr.72/1996.



	17.
	Art.7. Finanţarea activităţii proprii a Academia de Ştiinţe Agricole şi Silvice “Gheorghe Ionescu Şişeşti” se asigură din fondul constituit prin contribuţia unităţilor de cercetare-dezvoltare, stabilit pe baza veniturilor realizate din activităţile de cercetare-dezvoltare ale institutelor şi staţiunilor subordonate.
	Art.13 Finanţarea activităţii proprii a Academiei de Ştiinţe Agricole şi Silvice “Gheorghe Ionescu Şişeşti” se realizează din cote reprezentând regia pentru serviciile asigurate unităţilor de cercetare-dezvoltare din subordine, stabilite pe baza veniturilor realizate din activităţile de dezvoltare, în conformitate cu prevederile Hotărârii de Guvern nr.42/1994, fără a depăşi 0,30 % din acestea, precum şi din contractarea de activităţi de cercetare-dezvoltare realizate cu diferiţi beneficiari.
	Precizarea regiei ASAS din veniturile unităţilor coordonate.

	18.
	
	CAPITOLUL IV – Dispoziţii finale
	

	19.
	Art. 8 Personalul unităţilor de cercetare-dezvoltare se salarizează potrivit dispoziţiilor legale privind retribuţia personalului din instituţiilor publice cu finanţare extrabugetară; numirea şi revocarea personalului de conducere a acestor unităţi se face de către conducerea A.S.A.S.
	Art. 14 (1) Personalul unităţilor de cercetare-dezvoltare organizate ca instituţii publice se consideră transferat şi este salarizat potrivit dispoziţiilor legale privind retribuţia personalului din instituţiile publice finanţate integral din venituri extrabugetare.

(2) Numirea şi revocarea din funcţie a directorilor generali  din aceste unităţi se face de către conducerea Academiei de Ştiinţe Agricole şi Silvice “Gheorghe Ionescu Şişeşti”, cu respectarea legislaţiei în vigoare.
	Reglementarea statutului personalului după reorganizarea unităţilor.

	20.
	Art.9 (1) În vederea integrării cecetării ştiinţifice şi a învăţământului universitar, unităţile de cercetare-dezvoltare agricolă vor asigura, pe bază de protocol, integrarea reciprocă a cadrelor didactice universitare şi a personalului de cercetare în activitatea didactică şi de cercetare ştiinţifică.

(2) Academia de Ştiinţe Agricole şi Silvice “Gheorghe Ionescu Şişeşti” este instituţie organizatoare de doctorat pentru specialităţile din domeniile agriculturii, silviculturii, zootehniei şi medicinii veterinare.
	Art.15 Pentru integrarea cercetării ştiinţifice şi a învăţământului universitar, unităţile de cercetare-dezvoltare agricolă şi universităţile de profil pot asigura, pe bază de protocol, integrarea reciprocă a cadrelor didactice universitare şi a personalului de cercetare în activitatea didactică şi de cercetare ştiinţifică şi asigurarea instruirii practice a studenţilor.


	Reglementarea conlucrării dintre universităţile de profil şi institutele şi staţiunile de cercetare.

	21.
	
	Art.16 Academia de Ştiinţe Agricole şi Silvice, împreună cu instituţiile de învăţământ superior agricol şi silvic din centrele universitare Bucureşti, Iaşi, Timişoara, Cluj-Napoca, Craiova şi Braşov vor elabora regulamentul de organizare şi funcţionare al filialelor Academiei de Ştiinţe Agricole şi Silvice în termen de 60 de zile de la publicarea prezentei legi.


	

	22.
	Art.10 (1) Anexa nr.1 face parte integrantă din prezenta lege.

(2) La data intrării în vigoare a prezentei legi orice dispoziţii contrare se abrogă.
	Art.17 (1) Anexele 1/I, 1/II, 1/III, 1/IV şi 1/V fac parte integrantă din prezenta lege.

(2) La data intrării în vigoare a prezentei legi se abrogă prevederile art.4, alin.(1) pct.b; art.7,alin.(1) şi art.8 alin.(1) şi (2) din Ordonanţa de urgenţă nr.198/1999, precum şi orice alte dispoziţii contrare.

Prof.univ.dr.ing.Anghel Stanciu






Prof.univ.dr.ing.Ecaterina Andronescu

Expert parlamentar 

   Simion Cioată

                                                                    AMENDAMENTE RESPINSE

                   În cursul dezbaterii legii în comisie, următoarele amendamente nu au fost acceptate:

Art.2 (4) Academia de Ştiinţe Agricole şi Silvice “Gheorghe Ionescu Şişeşti”, prezintă anual Ministerului Agriculturii şi Alimentaţiei, Ministerului Apelor, Pădurilor şi Protecţiei Mediului şi Agenţiei Naţionale de Ştiinţă, Tehnologie şi Inovare rapoarte asupra rezultatelor cercetării ştiinţifice şi propuneri pentru valorificarea lor. În cazul în care aceste rapoarte nu sunt satisfăcătoare Ministerul Agriculturii şi Alimentaţiei poate reface raporturile sale cu ASAS.

Art.14 (2) Numirea şi revocarea din funcţie a directorilor generali din aceste unităţi se face, în condiţiile legii,  de către conducerea Academiei de Ştiinţe Agricole şi Silvice “Gheorghe Ionescu-Şişeşti” şi Ministerul Agriculturii şi Alimentaţiei.

Autor: deputat Ionescu Alexandru

